Ang NAPLAN report sa bawat mag-aaral Impormasyon para sa mga magulang at tagapag-alaga 2024 Ang NAPLAN ay isang pambansang pagtatasa ng pagbasa't pagsulat at pagbilang (national literacy at numeracy assessment) na isinasagawa ng mga mag-aaral sa Year 3, 5, 7 at 9. Ito ang tanging pambansang pagtatasa na kukunin ng lahat ng mga batang Australyano. Ang mga kasanayan sa pagbasa't pagsulat at pagbilang ay napakamahalagang pundasyon para sa lahat ng pagkatuto at para sa kakayahang makilahok nang kapaki-pakinabang sa lipunan. Tinatasa ng mga tanong sa NAPLAN ang nilalaman na nakaugnay ng Kurikulum ng Australya tungkol sa Ingles at Matematika. Ang mga pagsusulit sa NAPLAN ay isa lamang na aspeto ng proseso sa pagtatasa at pag-uulat sa bawat paaralan. Dahil ginaganap ang mga ito nang isang beses lamang bawat 2 taon sa bawat mag-aaral, hindi mapapalitan nito ang malawakan, patuloy na mga pagtatasa na isinasagawa ng mga guro tungkol sa pagganap ng mag-aaral. Ang guro ng iyong anak ay may pinakamahusay na pananaw sa pagkatuto ng edukasyon ng iyong anak. Kasama ng iba pang mga ulat sa pagtatasa ng paaralan, ang mga NAPLAN report ng bawat mag-aaral ay maaaring gamitin upang talakayin ang progreso ng iyong anak sa kanilang guro. Paano tinatasa ng NAPLAN ang mga mag-aaral? Ang mga pagsusulit ng NAPLAN ay inihahatid online sa mga paaralan sa buong Australya. Ang mga pagtatasang tanong sa online ay inaakma sa mga tugon ng bawat mag-aaral, kaya nagbibigay ito ng mas tumpak na mga resulta at isang nakakaengganyong karanasan ng pagsusulit para sa mga mag- aaral. Mayroong 4 na antas ng kahusayan: Lumalampas (Exceeding): Ang resulta ng mag-aaral ay lumampas sa mga inaasahan sa panahon ng pagsusulit. Malakas (Strong): Ang resulta ng mag-aaral ay nakakatugon sa mapaghamon ngunit makatwirang mga inaasahan sa panahon ng pagsusulit. Ang mga tanong sa NAPLAN ay karamihang nakabatay sa kaalaman at kasanayan sa pagbasa't pagsulat at pagbilang na natutunan ng mga mag-aaral mula sa mga nakaraang taon ng pag-aaral. Tinatasa ng ilang tanong ang karagdagang nilalaman (content) sa taon ng pagsusulit at ang kasunod na taon. Ang mga tanong ay dinisenyo upang masagot ang mga ito gamit ang mga estratehiyang natutunan ng mga mag-aaral sa nakaraang taon. Tinitiyak nito na maipapakita ng mga mag-aaral na may iba't ibang kakayahan ang kanilang mga makakaya. Umuunlad (Developing): Ang resulta ng mag-aaral ay nagpapahiwatig na siya ay nagsisikap para makamit ang mga inaasahan sa panahon ng pagsusulit. Nangangailangan ng karagdagang suporta (Needs additional support): Ang resulta ng mag-aaral ay nagpapahiwatig na hindi niya nakakamit ang mga resulta ng pagkatuto na inaasahan sa panahon ng pagsusulit. Malamang na kailangan niya ng karagdagang suporta upang umunlad nang kasiya-siya. Ang detalyadong impormasyon sa kaalaman at mga kasanayang sinusukat sa NAPLAN ay makukuha sa Mga bagong pamantayan sa kahusayan (proficiency) Ang tinatasa ng NAPLAN ay hindi nagbago. Ang pahina 4 ng report sa indibidwal na mag-aaral ay nagbibigay ng mas detalyadong buod tungkol sa nalalaman at nagagawa ng mga mag-aaral sa bawat antas ng kahusayan (proficiency level). Makukuha ang karagdagang impormasyon sa Mula 2023, ipinakilala ang mga bagong pamantayan sa pag-uulat ng NAPLAN. Pinapalitan ng pag-uulat na ito ang mga nakaraang may numerong mga band sa pag-uulat ng NAPLAN at mga pinakamababang (minimum) sa pambansang pamantayan. Sumang-ayon ang mga ministro ng edukasyon na ang 2023 ang tamang panahon para ipakilala ang pagbabagong ito kasabay ang paglipat ng NAPLAN sa Marso. Ang mga pamantayan sa kahusayan (proficiency) ay nagbibigay ng malinaw na impormasyon sa nakamit ng mag-aaral. Ang mga ito ay itinakda sa isang mapaghamon ngunit makatwirang antas na inaasahan para sa bata sa panahon ng pagsusulit sa NAPLAN, na kadalasang batay sa mga naituro na sa nakaraang mga taon ng pag-aaral. Paano natukoy ang mga antas ng kahusayan? Tinukoy ng mga lupon ng mga dalubhasang guro ang mga antas ng kahusayan kumpara sa mga inaasahan sa pagkatuto para sa bawat larangan na tinatasa (assessment area) at antas ng taon. Ang input ng magulang at tagapag-alaga sa mga report ng mag-aaral ay ibinigay din sa pamamagitan ng mga focus group at mga pambansang samahan ng mga magulang. Translation © VCAA NAPLAN Information for parents and carers_Filipino
Pagbasa ng NAPLAN report Ang NAPLAN report ay nagpapakita ng iskala ng kahusayan (proficiency scale) sa bawat assessment area (pagbilang, pagbasa, pagsulat, pagbaybay at gramatika't pagbantas) kung saan ang resulta ng estudyante ay ipinapakita bilang isang itim na tuldok sa scale. Ang report ay patuloy na nagpapakita ng nakamit ng bawat bata kumpara sa pambansang average para sa kanilang taon (ipinapakita bilang isang itim na tatsulok) at ang saklaw (range) ng nakamit para sa gitnang 60% ng mga mag-aaral sa kanilang antas ng taon (ipinapakita bilang isang bahagyang diniliman na parihaba). Ano ang magiging epekto ng mga resulta sa kinabukasan ng aking anak? Ang mga resulta ng NAPLAN ay nagbibigay ng mahalagang impormasyon tungkol sa mga kasanayan sa pagbasa't pagsulat at pagbilang na natututunan ng iyong anak sa kanyang regular na kurikulum sa paaralan. Ang mga resulta ay umaakma sa iba pang mga pagtatasa na ginagawa ng iyong anak sa paaralan, na nagbibigay sa iyo at sa mga guro ng iyong anak ng pag-unawa sa mga nakamit ng iyong anak sa panahon ng mga pagsusulit. Ang impormasyon ay maaaring gamitin upang suportahan ang iyong anak na maabot ang kanyang buong potensyal. Ang NAPLAN ay isang mahalagang gamit na makapagbibigay ng mga kapaki-pakinabang na pananaw sa pagganap ng isang mag-aaral, ngunit ang mga indibidwal na report ay dapat bigyang-kahulugan nang maingat dahil ipinapakita ng mga ito ang pagganap ng mag-aaral sa araw ng pagsusulit. Ang ilang mga paaralan ay maaaring humingi ng mga NAPLAN report, bukod pa sa mga report ng paaralan, bilang bahagi ng proseso ng pagtanggap sa kanya ng paaralan. Ang NAPLAN ay hindi dinisenyo upang maging pagsusulit para makapasok sa paaralan; gayunpaman, ang mga resulta ay maaaring maging kapaki-pakinabang para ipaalam sa bagong paaralan ang mga pangangailangan sa pag-aaral ng isang mag-aaral. Paano kung sinabi sa report ng aking anak na kinuha nila ang kanilang pagsusulit sa papel? Paano tinutulungan ng NAPLAN ang paaralan ng aking anak? Habang ang NAPLAN ay isang online na pagsusulit, may maliit na bilang ng mga kalagayan kung saan maaaring kumpletuhin ng mga mag-aaral ang mga pagsusulit sa papel. Kabilang dito kung: ang mga paaralan ay gumagamit ng isang kinikilalang alternatibong kurikulum ang mga mag-aaral ay nangangailangan ng mga pagsusulit sa papel sa dahilang mas madali itong kunin (accessibility reasons) may mga isyu sa araw ng pagsusulit na nangangailangan ng pagsusulit sa papel upang magamit bilang isang hakbang ng paniniguro (contingency measure). Ang NAPLAN ang tanging pambansang pagtatasa na kukunin ng lahat ng mga batang Australyano. Tumutulong ito sa: mga guro upang mas matukoy ang mga mag-aaral na nangangailangan ng mas malalaking hamon o karagdagang suporta mga paaralan upang matukoy ang mga kalakasan at ang mga larangan ng pangangailangan sa mga programa ng pagtuturo mga paaralan upang magtakda ng mga layunin sa pagbasa't pagsulat at pagbilang mga sistema ng paaralan upang suriin ang mga programa at suporta na inaalok sa mga paaralan. Palaging kinukumpleto ng mga mag-aaral sa Year 3 ang kanilang mga pagsusulit sa pagsulat sa papel. Maaari ko bang ihambing ang pagganap ng aking anak sa mga nakaraang NAPLAN report? Ang NAPLAN ay nagbibigay din ng datos na maihahambing sa buong bansa upang matulungan ang mga pamahalaan na suriin kung paano gumagana ang mga programa sa edukasyon at kung natutugunan ng mga mag-aaral ang mahahalagang mga pamantayan sa pagbasa't pagsulat at pagbilang. Sino pa ang makakakita sa mga resulta? Ang mga resulta mula 2023 at makaraan nito ay hindi maaaring direktang ikumpara sa mga resulta mula 2008 hanggang 2022. Ito ay dahil ang isang bagong iskala ng pagsukat na mas angkop sa mga online na pagsusulit ay ipinakilala kasama ng mga bagong pamantayan. Bawat taon, ang mga awtoridad sa pangangasiwa ng pagsusulit ay nagbibigay sa mga paaralan ng mga resulta para sa lahat ng mag-aaral na kumuha ng NAPLAN. Hinihikayat ang mga paaralan na gamitin ang mga resulta upang magagamit sa kanilang pagpaplano para sa ikabubuti ng buong paaralan. Gayundin, noong 2023, ang mga pagsusulit ay inilipat sa Term 1 mula sa Term 2. Gayunpaman, tulad ng mga nakaraang taon, maaari mong patuloy na makita ang nakamit ng iyong anak kumpara sa pambansang average para sa taon. Ang mga report sa bawat mag-aaral ay kumpidensyal. Walang sinuman maliban sa inyong lokal na awtoridad sa pangangasiwa ng pagsusulit at kawani sa paaralan ng iyong anak ang makakakita sa report ng iyong anak. Paano tinutulungan ng NAPLAN ang aking anak? Ang NAPLAN ay nagbibigay-daan sa mga magulang at tagapag- alaga na makita kung paano gumanap ang kanilang anak sa pagbasa't pagsulat at pagbilang kumpara sa mga pambansang pamantayan. Ang nakamit ng iyong anak ay maihahambing sa pambansang average ng lahat ng mga mag-aaral sa kaparehong taon at kumpara sa mga antas ng kahusayan. Ang average na mga resulta ng paaralan ay iuulat sa publiko sa My School sa Ang website ay maa- update kasama ang mga resulta ng bawat taon sa pagtatapos ng taon. Ang mga indibidwal na resulta ng iyong anak ay hindi makikita sa My School. Ang mga resulta ay makakatulong sa mga magulang, tagapag- alaga at mag-aaral na talakayin sa mga guro ang pag-unlad ng indibidwal na mag-aaral. Translation © VCAA NAPLAN Information for parents and carers_Filipino